**Bresso** on kunta Lombardian alueella Pohjois-Italiassa. Se on osa Milanon metropolikaupunkia, etäisyys Milanon keskustasta on kahdeksan kilometriä pohjoiseen. Bresso on osa Nord Milanon aluetta, eli Milanon pohjoista esikaupunkivyöhykettä, jonka pinta-ala on noin 50 neliökilometriä ja väkiluku noin 270 000 (2019).

Maantiede
---------

Bresso sijaitsee Lombardian länsiosassa ja Milanon metropolikaupungin pohjoisosassa. Pinta-alaltaan pieni ja tiheään asuttu Bresso nivoutuu tiiviisti yhteen Milanon ja muiden naapurikaupunkiensa kanssa. Yli 600 hehtaarin laajuinen Parco Nord Milano ulottuu Bresson alueelle.

Historia
--------

Oxy.gen-paviljonki Bresson lounaisosassa
Bresso sijaitsi aikoinaan roomalaistie Via Mediolanum-Bellasiumin varrella, tie yhdisti Milanon Bellagioon. Kaupungin latinalainen nimi on Brixium. Vuonna 1869 Bresso yhdistettiin Bruzzanon ja Derganon kanssa Afforiin, ja ne muodostivat kunnan Affori e uniti aina elokuuhun 1894, jolloin Bresso sai takaisin asemansa itsenäisenä kuntana. Muut alueet ovat nykyisin Milanon pohjoisia kaupunginosia.

Bresso teollistui nopeasti 1900-luvun puolen välin jälkeen ja väkiluku moninkertaistui vuodesta 1951 vuoteen 1977, jolloin se oli 34 590. Väentiheys oli tuolloin yli 10 000 asukasta neliökilometriä kohden. Vuoteen 2011 tultaessa väkiluku oli vähentynyt noin neljänneksen. 1900-luvun lopulla suuri osa Bresson teollisuudesta kuihtui ja tilalle tuli palvelusektorin työpaikkoja.

Bresson vanhin kirkko on Chiesa dei Santi Nazaro e Celso 1400-luvulta. Kaupungissa sijaitsee näyttävä Villa Rivolta (Villa Patellani De Bortoli Rivolta) 1700-luvulta. Sitä ympäröi puisto Parco Renzo Rivolta.

Talous ja liikenne
------------------

Bresson vaakunassa oleva mulperipuun kuva viittaa alueen perinteiseen elinkeinoon, joka on silkkiäistoukkien viljely. Palvelusektorin merkitys on kasvanut 2000-luvulla. Bresson halki etelästä pohjoiseen kulkee Via Vittorio Veneto. Moottoritie A4 kulkee kaupungin pohjoispuolitse, lähimmät liittymät ovat naapurikaupunkien alueella. Bresson itäosassa on lentopaikka Aeroporto di Bresso. Sen 1 080 metriä pitkä kiitotie on rakennettu täsmälleen etelä–pohjoissuuntaiseksi. Kenttä liittyy ilmailun historian varhaisvaiheisiin, sillä sen rakennustyö aloitettiin 1912.

Lähteet
-------

1. ↑  Istat - Istituto Nazionale di Statistica: Altitudini dei comuni tramite DEM *Italian kuntien pinta-alat ja korkeus merenpinnasta*. Viitattu 1.9.2020. (italiaksi)
2. ↑  Istat - Istituto Nazionale di Statistica: Bilancio demografico anno 2020 (dati provvisori) *Italian tilastokeskuksen väestötilasto alueittain, maakunnittain ja kunnittain*. Viitattu 1.9.2020. (italiaksi)
3. ↑  Distanza Chilometrica Tra Bresso e\_ *Itineraristradali.it*. ItinerariStradali.it. Viitattu 1.9.2020. (italiaksi)
4. ↑  Villa Patellani De Bortoli Rivolta *Lombardiabeniculturali.it*. Regione Lombardia. Viitattu 1.9.2020. (italiaksi)
5. ↑  Brèsso *Sapere.it*. De Agostini Editore S.p.A.. Viitattu 14.9.2020. (italiaksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Bresso**.
* Bresso, Lombardia, Italia — Sunrise, Sunset, and Daylength

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: it:Bresso 

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet Muokkaa Wikidatassa | 
* VIAF

 |

 |

Milanon metropolikaupunki
Abbiategrasso | Albairate | Arconate | Arese | Arluno | Assago | Baranzate | Bareggio | Basiano | Basiglio | Bellinzago Lombardo | Bernate Ticino | Besate | Binasco | Boffalora sopra Ticino | Bollate | Bresso | Bubbiano | Buccinasco | Buscate | Bussero | Busto Garolfo | Calvignasco | Cambiago | Canegrate | Carpiano | Carugate | Casarile | Casorezzo | Cassano d’Adda | Cassina de’ Pecchi | Cassinetta di Lugagnano | Castano Primo | Cernusco sul Naviglio | Cerro Maggiore | Cerro al Lambro | Cesano Boscone | Cesate | Cinisello Balsamo | Cisliano | Cologno Monzese | Colturano | Corbetta | Cormano | Cornaredo | Corsico | Cuggiono | Cusago | Cusano Milanino | Dairago | Dresano | Gaggiano | Garbagnate Milanese | Gessate | Gorgonzola | Grezzago | Gudo Visconti | Inveruno | Inzago | Lacchiarella | Lainate | Legnano | Liscate | Locate di Triulzi | Magenta | Magnago | Marcallo con Casone | Masate | Mediglia | Melegnano | Melzo | Mesero | Milano | Morimondo | Motta Visconti | Nerviano | Nosate | Novate Milanese | Noviglio | Opera | Ossona | Ozzero | Paderno Dugnano | Pantigliate | Parabiago | Paullo | Pero | Peschiera Borromeo | Pessano con Bornago | Pieve Emanuele | Pioltello | Pogliano Milanese | Pozzo d’Adda | Pozzuolo Martesana | Pregnana Milanese | Rescaldina | Rho | Robecchetto con Induno | Robecco sul Naviglio | Rodano | Rosate | Rozzano | San Colombano al Lambro | San Donato Milanese | San Giorgio su Legnano | San Giuliano Milanese | San Vittore Olona | San Zenone al Lambro | Santo Stefano Ticino | Sedriano | Segrate | Senago | Sesto San Giovanni | Settala | Settimo Milanese | Solaro | Trezzano Rosa | Trezzano sul Naviglio | Trezzo sull’Adda | Tribiano | Truccazzano | Turbigo | Vanzaghello | Vanzago | Vaprio d’Adda | Vermezzo | Vernate | Vignate | Villa Cortese | Vimodrone | Vittuone | Vizzolo Predabissi | Zelo Surrigone | Zibido San Giacomo